CELEX: 62015CN0028
Language: sl
Date: 2015-01-23 00:00:00
Title: Zadeva C-28/15: Predlog za sprejetje predhodne odločbe, ki ga je vložilo College van Beroep voor het Bedrijfsleven (Nizozemska) 23. januarja 2015 – Koninklijke KPN NV in drugi/Autoriteit Consument en Markt (ACM)

27.4.2015   
            
            
               SL
            
            
               Uradni list Evropske unije
            
            
               C 138/28
            
         Predlog za sprejetje predhodne odločbe, ki ga je vložilo College van Beroep voor het Bedrijfsleven (Nizozemska) 23. januarja 2015 – Koninklijke KPN NV in drugi/Autoriteit Consument en Markt (ACM)
   (Zadeva C-28/15)
   (2015/C 138/40)
   Jezik postopka: nizozemščina
   
      Predložitveno sodišče
   
   
      College van Beroep voor het Bedrijfsleven
   
   
      Stranke v postopku v glavni stvari
   
   
      Tožeče stranke: Koninklijke KPN NV in KPN BV, T-Mobile Netherlands BV, Tele2 Nederland BV, Ziggo BV, Vodafone Libertel BV, UPC Nederland BV in UPC Business BV
   
      Tožena stranka: Autoriteit Consument en Markt (ACM)
   
      Vprašanji za predhodno odločanje
   
   
               1.
            
            
               Ali je treba člen 4(1) Okvirne direktive (1) v povezavi s členoma 8 in 13 Direktive o dostopu (2) razlagati tako, da nacionalna sodišča načeloma lahko v sporu o zakonitosti stroškovno naravnane cene na veleprodajnem trgu zaključevanja govornih klicev, ki jo določi nacionalni regulativni organ, sprejmejo odločitev, ki se ne ujema s Priporočilom Evropske komisije z dne 7. maja 2009 o regulaciji cen zaključevanja klicev v fiksnih in mobilnih omrežjih EU (2009/396/ES) (3), v katerem je metoda Pure-BULRIC priporočena kot ustrezni cenovni ukrep na trgih zaključevanja govornih klicev, če menijo, da je to potrebno na podlagi dejanskih okoliščin primera, o katerem presojajo, in/ali na podlagi preudarkov nacionalnega oziroma nadnacionalnega prava?
            
         
               2.
            
            
               Če je odgovor na prvo vprašanje pritrdilen: v kolikšni meri lahko potem nacionalna sodišča pri presoji stroškovno naravnanega cenovnega ukrepa
               
                           (a)
                        
                        
                           glede na člen 8(3) Okvirne direktive argument nacionalnega regulativnega organa, da se spodbuja razvoj notranjega trga, ocenjujejo na podlagi obsega dejanskega vpliva na delovanje notranjega trga?
                        
                     
                           (b)
                        
                        
                           glede na politične cilje in regulativna načela iz člena 8 Okvirne direktive in člena 13 Direktive o dostopu preučijo, ali je cenovni ukrep
                           
                                       (i)
                                    
                                    
                                       sorazmeren,
                                    
                                 
                                       (ii)
                                    
                                    
                                       ustrezen,
                                    
                                 
                                       (iii)
                                    
                                    
                                       primeren in upravičen?
                                    
                                 
                     
                           (c)
                        
                        
                           od nacionalnega regulativnega organa zahtevajo, da dovolj prepričljivo dokaže, da se
                           
                                       (i)
                                    
                                    
                                       politični cilj, naveden v členu 8(2) Okvirne direktive, da nacionalni regulativni organi podpirajo konkurenco pri zagotavljanju elektronskih komunikacijskih omrežij in storitev, dejansko uresničuje in da so uporabniki dejansko deležni kar največje ugodnosti v smislu izbire, cene in kakovosti,
                                    
                                 
                                       (ii)
                                    
                                    
                                       dejansko uresničuje politični cilj, naveden v členu 8(3) Okvirne direktive, glede prispevanja k razvoju notranjega trga, in
                                    
                                 
                                       (iii)
                                    
                                    
                                       dejansko uresničuje politični cilj, naveden v členu 8(4) Okvirne direktive, glede podpiranja interesov državljanov?
                                    
                                 
                     
                           (d)
                        
                        
                           glede na člen 16(3) Okvirne direktive in člen 8(2) in (4) Direktive o dostopu pri odgovoru na vprašanje, ali gre za ustrezni cenovni ukrep, upoštevajo okoliščino, da je bil ukrep naložen na trgu, na katerem imajo regulirana podjetja znatno tržno moč, da pa je v izbrani obliki (Pure-BULRIC) namenjen spodbujanju enega od ciljev Okvirne direktive – namreč interesov končnih uporabnikov – na drugem trgu, na katerem regulacija ne pride v poštev?
                        
                     
         
      (1)  Direktiva 2002/21/ES Evropskega parlamenta in Sveta z dne 7. marca 2002 o skupnem regulativnem okviru za elektronska komunikacijska omrežja in storitve (okvirna direktiva) (UL L 108, str. 33).
   
      (2)  Direktiva 2002/19/ES Evropskega parlamenta in Sveta z dne 7. marca 2002 o dostopu do elektronskih komunikacijskih omrežij in pripadajočih naprav ter o njihovem medomrežnem povezovanju (Direktiva o dostopu) (UL L 108, str. 7).
   
      (3)  UL L 124, str. 67.